അദ്ദേഹം ഒരു ഡയലോഗ് മറന്നുപോവുന്നതോ, ക്ഷീണമാണെന്ന് പറയുന്നതോ ഞാന് കണ്ടിട്ടില്ല മാമുക്കോയയെ കുറിച്ച് പൃഥ്വിരാജ് Entertainment പൃഥ്വിരാജ് നായകനാവുന്ന കുരുതി ആമസോണ് പ്രൈമിലൂടെ പ്രേക്ഷകരിലേക്കെത്തിയിരിക്കുകയാണ്. പൃഥ്വിരാജിനൊപ്പം ഒരു പ്രാധാന്യമുളള റോളില് മാമുക്കോയയും കുരുതിയില് അഭിനയിക്കുന്നുണ്ട്. മൂസ എന്ന കഥാപാത്രമായിട്ടാണ് മാമുക്കോയ എത്തുന്നത്. ഇപ്പോള് മാമുക്കോയയെ കുറിച്ച് പൃഥ്വി പറയുന്ന വാക്കുകളാണ് വൈറലാകുന്നത്. പൃഥ്വിയുടെ വാക്കുകള്, ഷൂട്ടിനിടയില് ഞാന് എക്സിക്യൂട്ടീവ് പ്രൊഡ്യൂസര് ഹാരിസിനോട് പറഞ്ഞു. മാമുക്കോയ സാറിനെ കുറിച്ചാണ് എനിക്ക് പേടി. ഇത്രയും ഫാസ്റ്റ് പേസില് ഷൂട്ട് ചെയ്യുമ്ബോള് അദ്ദേഹത്തിന് ക്ഷീണം വരുമോ, വയ്യായ്ക വരുമോ എന്നൊക്കെയാണ്. പക്ഷേ ഞാന് ഞെട്ടിപ്പോയത്, ഹീ ഈസ് സോ ഷാര്പ്പ്. അദ്ദേഹത്തിന്റെ പ്രായം എന്താണെന്ന് എനിക്കറിയില്ല, എന്തായാലും 75നു മുകളില് ഉണ്ടാകുമെന്ന് ഞാന് വിശ്വസിക്കുന്നു. അദ്ദേഹം ഒരു ഡയലോഗ് മറന്നുപോവുന്നതോ, ആക്ഷന്റെ കണ്ടിന്യൂവിറ്റി തെറ്റിക്കുന്നതോ എനിക്ക് ഓര്മയില്ല. എന്നെങ്കിലും ഒരു ദിവസം ക്ഷീണമുണ്ടെന്നോ, നേരത്തെ പോയ്ക്കൊട്ടെ എന്നോ ചോദിച്ചത് എനിക്കോര്മ്മയില്ല. ക്ലൈമാക്സിലൊക്കെ നമ്മള് എന്തൊക്കെയാണ് അദ്ദേഹത്തെ കൊണ്ട് ചെയ്യിപ്പിച്ചത്. അത്ഭുതപ്പെടുത്തി കളഞ്ഞു അദ്ദേഹം. എനിക്ക് അദ്ദേഹത്തില് കാണാന് പറ്റിയത് ആ പാഷനാണ് . എത്രയോ വര്ഷങ്ങള്ക്ക് ശേഷമാണ് എനിക്ക് ഇങ്ങനെ ഒരു വേഷം കിട്ടുന്നത്, ഇത് ഞാന് പൊളിക്കും എന്ന അദ്ദേഹത്തിന്റെ എക്സൈറ്റ്മെന്റ് ആണ്. അദ്ദേഹത്തിന് ഇനിയൊന്നും പ്രൂവ് ചെയ്യാനില്ല. എന്നിട്ടും കുട്ടികളെ പോലെയുള്ള ആ എക്സൈറ്റ്മെന്റ് കണ്ടപ്പോള് എനിക്ക് ഇഷ്ടം തോന്നി. സൂപ്പര് പെര്ഫോമന്സ് ആണ് ചിത്രത്തില്, പൃഥ്വി പറഞ്ഞു. പൃഥ്വിരാജിനും മാമുക്കോയയ്ക്കും പുറമെ മുരളി ഗോപി, റോഷന് മാത്യൂ, ശ്രിന്ദ, ഷൈന് ടോം ചാക്കോ, നസ്ലെന്, സാഗര് സൂര്യ, നവാസ് വളളിക്കുന്ന് തുടങ്ങിയ താരങ്ങളും സിനിമയില് പ്രധാന വേഷങ്ങളില് എത്തുന്നു. നവാഗതനായ മനു വാര്യരാണ് കുരുതി സംവിധാനം ചെയ്തിരിക്കുന്നത്. പൃഥ്വിരാജ് പ്രൊഡക്ഷന്സിന്റെ ബാനറില് സുപ്രിയ മേനോന് ആണ് നിര്മ്മാണം. English Summary : actor prithviraj about mamukoya and kuruthi movie